ועדת המשנה לתקנות שוויון זכויות לאנשים עם מוגבלות, כנסת 19, פרוטוקול מספר 16, 2014-06-24 14:30

אילן גילאון: אנחנו פותחים את הישיבה.

אילן גילאון: הנושא שלנו היום הוא תקנות שיווין זכויות לאנשים עם מוגבלות (התאמות נגישות לשירותי בריאות ולמקומות נתינתם), התשע"ג-2013 שאלה בתי חולים.

<אייל לב ארי: גם בתי חולים.

<אייל לב ארי: בעקבות חשיבה מחודשת של משרד הבריאות, הוחלט לפצל את התאמות הנגישות שייעשו, ההתאמות הפיזיות שייעשו בבתי החולים, מרפאות וקליניקות פרטיות של רופאים.

<אייל לב ארי: אנחנו עכשיו נקריא את התוספת הראשונה שדנה בהתאמות נגישות בבית חולים קיים.

<יהודה מירון: שלום.

<יהודה מירון: אני כאן מטעם משרד הבריאות.

<יהודה מירון: אני רוצה לומר רק מילת פתיחה.

<יהודה מירון: אנחנו בתכנית רוצים לדון היום בנושא של החלק המבני של בתי החולים.

<יהודה מירון: אני לא יודע כמה נספיק היום, אבל אחר כך נרצה להתקדם לנושא המרפאות והרופאים, ובהמשך, עת נגיע לסוף, להגיע לנושא השירות.

<יהודה מירון: כלומר, נסגור את זה לאט לאט ומסודר.

אילן גילאון: בסדר גמור.

<יהודה מירון: עוד הערת פתיחה שמופיעה בנוסח.

<יהודה מירון: למעשה הפרק שמובא עכשיו - - -

אילן גילאון: כולם אמורים לדעת מה מופיע.

אילן גילאון: אתם ישבתם במשותף, סיכמתם ויש הסכמות בנושא.

אילן גילאון: אנחנו צריכים רק הקראות ולא צריך להסביר עוד פעם.

<אייל לב ארי: מונחים: "בית חולים" – כמשמעותו בסעיף 24 לפקודת בריאות העם, 1940.

<אייל לב ארי: "בית חולים קיים" – בית חולים שהוא בניית שההיתר לבנייתו או לשימוש בו כמקום ציבורי ניתן לפני 1 באוגוסט 2009 לרבות שטחי החוץ שלו.

<אייל לב ארי: 1 באוגוסט 2009, זה מועד התחילה של מקום ציבורי חדש.

<אייל לב ארי: בבית חולים קיים יתקיימו ההוראות המפורטות להלן.

<אייל לב ארי: חניות נגישות בחניון בבית חולים קיים שהוא גריאטרי ובבית חולים פסיכיאטרי, לרבות במקומות חניה קיימים שנמצאים כמקבץ לאורך דרך בבית חולים כאמור, יהיו מקומות חניה נגישים לפי תקנות הנגישות לבניין ציבורי קיים, הטבלה בסעיף 2 בתוספת הראשונה.

<אייל לב ארי: טור ג' שלצד פרט משנה 2.

<אייל לב ארי: בנוסף, מקומות החניה הנגישים יפוזרו כאמור בפסקה (ד) להלן.

<אייל לב ארי: בבית חולים קיים למעט בבית חולים גריאטרי ובבית חולים פסיכיאטרי, יהיו בחניון, לרבות במקומות חניה קיימים שנמצאים כמקבץ לאורך דרך בית חולים קיים, מקומות חניה נגישים כמפורט בטבלה להלן: לעניין פסקה זו, "סך כל מספר מקומות החניה הקיימים" – כל מקומות החניה הקיימים בחניון מסוים או כמקבץ לאורך דרך מסוימת, בבית חולים קיים.

אילן גילאון: ישראל, אתה רוצה להגיד משהו למהות?

<ישראל אבן זהב: כן.

<ישראל אבן זהב: בעיקרון הטבלה הזאת בסדר אבל אני חושב שליד מרכז שיקום צריך להגדיל את מספר מקומות החניה.

<ישראל אבן זהב: יש אנשים שנמצאים בשיקום שמגיעים עם רכבים ואנשים מגיעים גם לטיפול.

<ישראל אבן זהב: מתוך הניסיון שלי, לפחות בתל השומר שהוא בית חולים גדול, אף פעם אין מקום חניה.

<ישראל אבן זהב: אני חושב שכדאי לחשוב על איזושהי דרך שליד מרכזי שיקום יוגדל ריכוז חניות הנכים.

אילן גילאון: יהודה, אני רוצה להצטרף לדברים.

אילן גילאון: זה לא רק בתל השומר אלא בכל בית חולים אחר אין מקומות חניה.

אילן גילאון: בהדסה עין כרם, המצב הגרוע ביותר.

<יהודה מירון: הטבלה הזאת, מי ששם לב, למעשה היא מהווה תקדים משמעותי של הכפלת כמויות החניה לעומת כל מצב קיים אחר שאנחנו מכירים, כולל חדש.

<יהודה מירון: זה פעם אחת.

<יהודה מירון: פעם שנייה, יש כאן עוד תקדים שמחייב את בתי החולים לקדם את החניות אפילו מתוך החניה לכיוון הכניסות ולהתחיל לפזר אותן שם.

<יהודה מירון: בסעיף (ד) שישראל לא המתין ועוד לא קראנו, מדובר במפורש גם בהתייחס לשיקום בנושא הזה.

אילן גילאון: הוא לא מדבר על הכניסות.

<יהודה מירון: הוא מדבר על זה.

<אורלי בוני: זה מצוין בסעיף קטן (ד).

<ישראל אבן זהב: אם זאת תהיה הנחיה, המתכנן יכול לעשות או לא לעשות.

<ישראל אבן זהב: אני חושב שכדאי לכתוב את זה בתקנות שבמבנה מסוים להגדיל את מקומות החניה.

<ישראל אבן זהב: ראיתי שכאן הכפלתם.

אילן גילאון: איזה מבנה?

<ישראל אבן זהב: למשל מרכז שיקום.

<אורלי בוני: אבל אם אין לו מקומות חניה?

<אורלי בוני: אנחנו לא מחייבים מקום קיים להקצות שטח, מקרקעין, לחניות.

<אורלי בוני: אנחנו אומרים ככל שניתן כי יש מקומות שאין ואנחנו לא יכולים לדרוש.

<אורלי בוני: בכל זאת מדובר על מקום קיים.

<אורלי בוני: אנחנו אומרים מקום קיים ואנחנו אומרים ככל שאתם יכולים, תעשו את זה כמה שיותר קרוב לכניסות, כמה שיותר חניות ליד השיקום, אבל אנחנו לא יכולים לכפות את זה כי לא תמיד יש את המקרקעין המתאים.

<אורלי בוני: מדובר על מקום קיים.

<אורלי בוני: קחו בחשבון.

<שמואל חיימוביץ': האם ברור שזה יכול להיות על חשבון חניות עובדים למשל?

<שמואל חיימוביץ': אי אפשר לומר שאי אפשר כי המקום תפוס על ידי עובדים.

<אורלי בוני: זה כבר עניין שלנו של אכיפה.

<אורלי בוני: היום במרכז שיקום בתל השומר, סימנו את כל החניות הראשונות כחניות נכים.

<אורלי בוני: הדברים משתנים.

<אורלי בוני: צריך קצת סבלנות.

אילן גילאון: איך מה שכתוב כאן מיטיב לעומת מה שהיה בפעם הקודמת?

<יהודה מירון: יש כאן כפול חניות.

<ישראל אבן זהב: ליד המקומות האלה, אני חושב שצריך לשים יותר חניות כי יש מקומות שוויתרנו על חניות.

אילן גילאון: אני לא מבין למה הדברים האלה לא נדונו לפני כן.

<שמואל חיימוביץ': נדונו.

אילן גילאון: אני לא יכול לעמוד מול הכפלה של הדברים הקודמים ולא יודע כמה הדברים הקודמים, אבל הכפלה מרשימה אותי.

<גבריאלה עילם: לגבי סעיף 1(א).

<גבריאלה עילם: דיברתי אתמול עם יהודה אבל עשיתי עוד פעם חושבים על העניין.

<גבריאלה עילם: מדובר בחניון בבית חולים קיים שהוא גריאטרי ובית חולים פסיכיאטרי.

<גבריאלה עילם: הטבלה הזאת לא תופסת ולמעשה ארבעת החניות הראשונות לא כוללות חניית נכים.

<גבריאלה עילם: קיבלתי הסבר מיהודה לעניין, שבעצם במקרים האלה החניות לא ישמשו את חולי בית החולים אלא את האורחים שלו.

<גבריאלה עילם: אני חושבת שבדרך כלל חניות, חוץ מאשר במרפאות חוץ, לא משמשות את החולים אלא את מי שמביא אותם או מי שעוזר להם או שמגיע אתם.

<גבריאלה עילם: אני חושבת למשל לבית חולים גריאטרי, אני פחות מכירה בתי חולים פסיכיאטרים, מגיע מגיעים בן או בת הזוג ומביאים את הזוג שלהם והנוהג נכה ואני שואלת מה יקרה אז?

אילן גילאון: אני לא מבין.

אילן גילאון: המוגבלות שייכת למי שצריך להחנות ולא לזה שמאושפז.

<שמואל חיימוביץ': הוא מביא אותו.

אילן גילאון: השאלה אם הוא בא לבקר אותו.

אילן גילאון: אם הוא אדם מוגבל, הוא זכאי ואם הוא לא מוגבל, הוא לא זכאי.

<גבריאלה עילם: השאלה שלי היא אחרת.

<גבריאלה עילם: יש כאן החרגה של בית חולים פסיכיאטרי וגריאטרי מהטבלה של חניות הנכים.

<אורלי בוני: אין כאן החרגה.

<אורלי בוני: זה לא שאנחנו מחריגים אותם מביצוע חניות.

<אורלי בוני: אנחנו אמרנו שבית חולים גריאטרי ופסיכיאטרי, בדרך כלל יש להם יותר מארבע מקומות.

<אורלי בוני: אין בית חולים שיש לו פחות מארבע חניות.

<אורלי בוני: אנחנו אומרים שאנחנו דורשים מהם כמו כל מקום ציבורי אחר כי רוב הזמן בתי החולים האלה, בכלל אין בהם מבקרים ואנחנו נשמח אם יבואו יותר מבקרים.

<אורלי בוני: רוב הזמן חניות הנכים שם פנויות והן לוקחות מקום של עובדים ואורחים אחרים, כי לצערנו הרב אלה אשפוזים ארוכי טווח.

<אורלי בוני: אין שם מרפאות חוץ ואף אחד לא בא לבקר אבל יהיו חניות כמו חניון רגיל.

<אורלי בוני: אנחנו לא דורשים מהם פחות מאשר דורשים מחניון רגיל.

<גבריאלה עילם: כמו בחניון רגיל, זה אומר שארבע חניות ראשונות לא כוללות.

<יהודה מירון: אין מצב כזה.

<יהודה מירון: מסבירים לכם.

<יהודה מירון: גברתי, אין מצב של חניון של ארבע חניות בבית חולים.

<אורלי בוני: לכו לשמואל הרופא ותראו שיש להם טווח ענק של חניות נכים שם.

<אורלי בוני: אף אחד לא חונה בהם כי אף אחד לא מגיע לשם לצערנו.

<גבריאלה עילם: שאפו על ההכפלה של מספר חניות הנכים.

<גבריאלה עילם: לא מדובר בבתי חולים פסיכיאטרים וגריאטריים כי שם זה כמו כל בניין ציבורי אחר, כמו בניין משרדים.

<אורלי בוני: כן.

אילן גילאון: אבל היא מסבירה כאן משהו שיש בו מן ההיגיון.

<אורלי בוני: בדקנו את זה.

אילן גילאון: לגבי תדירות הביקור.

אילן גילאון: זה דבר קשור.

אילן גילאון: אנחנו עוסקים בעניינים כמותיים.

<אורלי בוני: עדיין אני רוצה לומר שיש נוהל משרד הבריאות שעדיין בכל בית חולים של משרד הבריאות, אם בא רכב נכה, חייבים להכניס אותו לתוך החניון של בית החולים.

<אורלי בוני: זאת אומרת, גם אם החניה לא מסומנת נכה, עדיין בית החולים, לפי נוהל משרד הבריאות, חייב להכניס את האדם עם רכב נכה לתוך בית החולים.

<גבריאלה עילם: מניסיוני האישי, זה פשוט עניין של הצלה, מה שאת אמרת עכשיו.

<גבריאלה עילם: מהניסיון שיש לי כבר.

אילן גילאון: הציפייה שלנו כאן היא שמשרד הבריאות הוא אניית הדגל של הנגישות וזה גם מטעמים מובנים.

<מרים בר ניר: אני רוצה להתייחס להחרגה הזאת של בתי החולים הפסיכיאטרים והגריאטריים.

<מרים בר ניר: זה מזכיר לי שגם בחוק בריאות ממלכתי הגריאטריה והפסיכיאטריה היו מחוץ.

<מרים בר ניר: אני יודעת מתוך ניסיון ומתוך הורים שבאים לבית חולים - - -

אילן גילאון: סלחי לי, זה לא תלוי מוגבלות.

אילן גילאון: זה תלוי תדירות ואת זה צריך להבין.

אילן גילאון: את אומרת את אותו עיקרון שנאמר קודם.

אילן גילאון: אני צריך באופן יחסי להתייחס - ואני מאמין שהאנשים ישבו ועשו עבודה – למה הוא הביקוש לנושא ולא לסוג המוגבלות.

אילן גילאון: אני צריך לתת מקומות חניה למי שבא לחנות.

<מרים בר ניר: הנושא הוא שהורים שרוצים לבקר בני משפחה והם נכים, הם לא יכולים להגיע.

<מרים בר ניר: לא אחת קיבלנו תלונות על כך שלא ניתן להיכנס לכפר שאול על כיסא גלגלים.

<מרים בר ניר: יש בעיה רצינית בנושא.

אילן גילאון: אני מוכן ללכת ולבדוק את זה פיזית.

<מרים בר ניר: הבעיה היא שגם אין אפשרות לבחור בית חולים אחר.

<מרים בר ניר: זאת אומרת, יש נכה בכיסא גלגלים והבת או הבן שלו בבית החולים לאשפוז ממושך, ואין לו אפשרות לעבור לבית חולים אחר.

<מרים בר ניר: הוא מנוע מלבקר את אותו בן משפחתו וזה דבר שצריך לתת עליו את הדעת גם כאשר מדברים על זה.

<מרים בר ניר: אין מקומות חניה וכל הזמן צריך למצוא איזשהו פתרון.

<מרים בר ניר: אולי זה לא שייך בדיוק לקטע הזה של החניה, אבל אם אין חניה, צריך למצוא פתרון אחר למאושפז ולמשפחה שלא יכולה לבקר אותו.

<מרים בר ניר: אני חושבת שזה מאוד חשוב.

אילן גילאון: פתרון אחר זה נניח שהוא יחנה במקום רחוק ויהיה שאטל שיביא את האנשים לתוך בית החולים?

<מרים בר ניר: יכולים להיות כל מיני פתרונות אבל חייבים לתת את הדעת.

<מרים בר ניר: אני לא יודעת אם זה בחלק הזה של החניה או בחלק של השירות.

אילן גילאון: אורלי, אתם נתתם את הדעת על מה שנאמר כאן?

<אורלי בוני: כן.

<אורלי בוני: אני רוצה לומר שיש לנו בתי חולים פסיכיאטריים, במרכז הירושלמי, בעיה כי בית החולים עצמו בנוי על שטח הררי ויש עליות וירידות, בלי שום קשר לחניה.

<אורלי בוני: יש שם מבנים בשימור.

<אורלי בוני: אנחנו מודעים לזה.

<אורלי בוני: המחלקות החדשות שנבנות, נבנות עם חניית נכים בצמוד אליהן.

<אורלי בוני: המחלקות הישנות שהן במבנים שמורים, נצטרך לראות מה אנחנו עושים אבל אנחנו לא יכולים לשנות את שטח פני בית החולים.

<אורלי בוני: גם בפלימן יש לנו עלייה מהחניה.

אילן גילאון: השאלה כמה מתוך התעסוקה או ההגעה למקומות - - -

<אורלי בוני: כמעט ולא מגיעים לשם בכלל, לצערנו הרב.

<אורלי בוני: היה לנו מקרה אחד שפנה אלי אח של מישהי שמאושפזת ואמר שהוא עם כיסא גלגלים, שהוא רוצה לבקר את אחותו והוא לא יכול.

<אורלי בוני: הפניתי אותו לרכזת הנגישות של בית החולים וביקשתי שהיא תיפגש אתו.

<אורלי בוני: הם בנו את הפתרון שהוא הציע והוא כתב לי שהוא מבקר את אחותו, והוא עם כיסא גלגלים, והכול בסדר.

<אורלי בוני: אנחנו לא נוכל לפתור את כל הבעיה של השטח ההררי של בית החולים דרך הנושא של החניות.

<אורלי בוני: חניות יסומנו וכבר מסומנות חניות נכים לפי מקום ציבורי רגיל.

אילן גילאון: אם אתם יודעים על אינפורמציות כאלה, אני מבקש שתמסרו לנו.

אילן גילאון: אם במירבו של המקום אי אפשר יהיה להגיע אליו, אז המקום עובר דירה.

אילן גילאון: אנחנו עוסקים בבריאות ולא בארכיאולוגיה.

אילן גילאון: את שואלת שאלה כמותית, אבל אני לא יודע איך לענות על זה.

<מרים בר ניר: אני לא שאלת שאלה כמותית.

<מרים בר ניר: באמת לא מבקרים מספיק.

<מרים בר ניר: אם אומרים לי שאין כניסה, אני לא אבוא, אבל אני לא ארוץ לבקש שייתנו לי פתרון.

אילן גילאון: יהודה, תסכם את זה כי אני חייב להתקדם.

<יהודה מירון: אני רוצה להציע הצעה.

<יהודה מירון: מרים, אני אשב אתך בנפרד ונחשוב על זה ביחד.

<יהודה מירון: בסדר?

<אייל לב ארי: במקום חניה נגיש יתקיימו הוראות ת"י 1918 חלק 2 בסעיף הדן בחניות נגישות (2.7).

<אייל לב ארי: על אף האמור ברישא לפסקה (ב), מקומות החניה הנגישים הנדרשים לפי הטבלה שנזכרת בה, ימוקמו קרוב ככל האפשר בסמוך לכניסות לבניינים שבהם ניתן שירות בריאות בבית חולים קיים ובפרט בסמוך לכניסות למחלקות שיקום.

<אייל לב ארי: לשם ביצוע האמור, אפשר שמקומות חניה נגישים יועברו מתוך חניון או מקבץ מקומות חניה הנזכרים ברישא לפסקה (ב).

<אייל לב ארי: בחניון מקורה של בית חולים קיים שגובה החופשי הוא קטן מ-220 סנטימטרים יוקצו מקומות החניה הנגישים לרכב גבוה, מחוץ לבניין ובקרבת הכניסה אליו.

<אייל לב ארי: בית חולים קיים שאין מקומות חניה נגישים בתחום המקרקעין שבאחריותו, יפנה לא יאוחר מ-....

<אייל לב ארי: מיום התחילה לרשות המקומית הנוגעת לעניין בבקשה כי תקצה מקומות חניה נגישים סמוך ככל האפשר אליו ובמרחק שאינו עולה על שישים מטרים מכניסה נגישה.

<גבריאלה עילם: השאלה עד כמה אפשרית – ושאלתי את יהודה ואני מבקשת את התשובה גם כאן - הבקשה הזאת מרשות שתקצה מקומות חניה לבית חולים שאין לו מקומות חניה בכלל וכמה בתי חולים כאלה יש כי אולי מדובר במעט מאוד בתי חולים.

<יהודה מירון: אני רוצה להסביר וגם דיברתי עם גבי.

<יהודה מירון: המטרה היא, כך עשינו גם בבניינים הציבוריים הקיימים, ליצור תהליך שרשרת שמי שחייב בחניה ואין לו מכל מיני סיבות, ייזום פניה לגורם אחר שיכול להקצות אולי – במקרה הזה זאת הרשות המקומית לה יודיע.

<יהודה מירון: בתקנות אחרות שמונחות בפניכם ועוסקות בנגישות של מדרכות ודרכים, שם יהיה המקום לחייב רשות מקומית לקחת בחשבון מקרה כזה ומתוך סך האפשרויות שיש לה גם להקצות שטח.

אילן גילאון: בתוך שטח בית החולים.

<יהודה מירון: לא.

<יהודה מירון: בחוץ, כאשר בתוך בית החולים אין מקום.

<גבריאלה עילם: בינתיים, עד כמה שאני יודעת, בטיוטה של תקנות דרכים וצמתים זה לא מופיע.

<קריאה: אני לא יודע אם בכלל יש בית חולים כזה.

<גבריאלה עילם: גם אני לא יודעת.

<קריאה: יש אחד.

אילן גילאון: הנקודה ברורה.

<אייל לב ארי: הנמכת מדרכה במרחק שבין 5 מטרים ל-25 מטרים ממפגש בין שביל למדרכה, ככל שקיימת, תימצא הנמכת מדרכה.

<אייל לב ארי: לעניין זה "מפגש בין שביל למדרכה" – מפגש בית שביל נגיש שמוביל לכניסה נגישה לבניין שניתן בו שירות בריאות בבית חולים קיים לבין מדרכה ציבורית לאורך כביש בשטחי חוץ של בית החולים הקיים.

<אייל לב ארי: 2א.

<אייל לב ארי: אזור להורדת נושאים והעלאתם באזור להעלאת נוסעים ולהורדתם יתקיימו הוראות תקנות הנגישות לבניין קיים.

<אייל לב ארי: הטבלה בסעיף 2 לתוספת הראשונה, טור ג' שלצד פרט משנה 3.

<אייל לב ארי: דרך נגישה בשטחי חוץ של בית חולים קיים בשטחי חוץ של בית חולים קיים לרבות בין בניינים של בית חולים כאמור, יהיו דרכים נגישות לפי הוראות סעיפים 8.50(א) עד (ג), 8.51, 8.52(א) ו-(ב), למעט לעניין האמור לעניין מכשולים בדרך ו-(ג), 8.53, 8.54 ו-8.76 לתקנות התכנון והוראות תקנות הנגישות לבניין ציבורי קיים.

<אייל לב ארי: הטבלה בסעיף 2 לתוספת הראשונה, טור ג' שלצד פרט משנה 5(א)(2).

<אייל לב ארי: דרך נגישה תקשר בין הנמכת מדרכה כאמור בפרט 2 לבין הכניסה הנגישה בבניין שניתן בו שירות בריאות בבית חולים קיים.

<אייל לב ארי: בבניין שהשירות העיקרי הניתן בו הוא שירות בריאות לילדים יימצא בכבש בית אחיזה שני נמוך יותר בגובה 68 עד 76 סנטימטרים.

<אייל לב ארי: אם ערב יום התחילה קיים בכבש בית אחיזה שני כאמור, יתקיימו בו הוראות תקנות הנגישות לבניין ציבורי קיים.

<אייל לב ארי: הטבלה בסעיף 2 בתוספת הראשונה, טור ג' שלצד פרט משנה 13 בטבלה למעט פסקה (2).

<אייל לב ארי: לא קיים בכבש בית אחיזה שני כאמור, יותקן בו בית אחיזה שני נמוך יותר לפי הוראות ת"י 1918 חלק 3.1, סעיף 2.5.7 הדן בבתי אחיזה בכבש והוא יהיה בניגוד חזותי לקירות.

<אייל לב ארי: על אף האמור בפסקה (א) אפשר לשלב כבש שהיה קיים ערב יום התחילה בשטחי חוץ של בית חולים קיים אם יחולו הוראות אלה: הרוחב החופשי יהיה 120 סנטימטרים.

<אייל לב ארי: משטח ביניים יהיה במידות 120X120 סנטימטרים לפחות.

<אייל לב ארי: השיפוע האורכי של הכבש לא יעלה על שמונה אחוזים.

<אייל לב ארי: אם מתקינים כבש חדש – לא יעלה על שישה אחוזים.

<ראובן בר-און: הערה ליהודה.

<ראובן בר-און: הפניה ל-8.76, נדמה לי שצריכה להיות החרגה קטנה .

<יהודה מירון: טופל.

אילן גילאון: מה טופל?

<יהודה מירון: תכף נגיע לזה.

<יהודה מירון: הוא יודע.

אילן גילאון: לא הבנתי את התשובה.

<יהודה מירון: עוד לא הגענו לזה בטקסט.

<יהודה מירון: יש סדר.

אילן גילאון: בסדר.

אילן גילאון: אנחנו ממשיכים.

<אייל לב ארי: כניסה לבית חולים קיים בכניסה לבניין קיים בבית חולים קיים יתקיימו דרישות פרטים 8.55 עד 8.57 ו-8.62 לתקנות התכנון.

<אייל לב ארי: נתקן את כותרת המשנה.

<אייל לב ארי: דרך נגישה בתוך הבניין בדרך נגישה בתוך בניין יתקיימו דרישות פרטים 8.58 עד 8.61 ו-8.65 לתקנות התכנון, אולם – על אף האמור לעיל, הרוחב החופשי בכבש שהיה קיים ערב יום התחילה, לא יקטן מ-110 סנטימטרים ושיפועו האורכי לא יעלה על שמונה אחוזים.

<אייל לב ארי: אם מתקינים כבש חדש, לא יעלה על שישה אחוזים.

<אייל לב ארי: בבניין שהשירות העיקרי הניתן בו הוא שירות בריאות לילדים יחולו הוראות פרט 3(ג).

<אייל לב ארי: מעלית קיימת מעלית בבית חולים קיים ערב יום התחילה, יתקיימו הוראות תקנות הנגישות לבניין ציבורי קיים, הטבלה בסעיף 2 בתוספת הראשונה, טור ג' שלצד פרט משנה 9 בטבלה.

<אייל לב ארי: אולם גודל התא יהיה כאמור בפסקה (2) לפרט משנה 9 האמור.

<אייל לב ארי: גובה הלחיץ הנמוך ביותר לא יפחת מ-____ סנטימטרים ובלחיץ המסמן את קומת הכניסה יתקיימו הוראות ______ צריך לקבוע כמה סנטימטרים.

<אייל לב ארי: וגם את נושא ההוראות יהיה צריך להשלים.

אילן גילאון: מתי משלימים את זה?

<יהודה מירון: בהקדם.

<אורלי בוני: אנחנו צריכים לבדוק את זה בשטח.

<אייל לב ארי: נדרשת התקנת מעלית, היא תהיה לפי פרטים 8.120, 8.121 ו-8.124 עד 8.125 לתקנות התכנון.

<אייל לב ארי: מעלון אנכי במעלון אנכי קיים בבית חולים קיים יתקיימו הוראות תקנות הנגישות לבניין ציבורי קיים.

<אייל לב ארי: הטבלה בסעיף 2 בתוספת הראשונה, טור ג' שלצד פרט משנה 10 בטבלה, אולם ממדי הרצפה יהיו כאמור בטור ג' שלצד פרט משנה 9 בפסקה (2).

<אייל לב ארי: נדרשת התקנת מעלון אנכי, יתקיימו בה הוראות אלה: יתקיימו בו דרישות ת"י 2252 חלק 1 אם יותקן בפיר שאינו סגור או ת"י 2481 חלק 41 אם יותקן בפיר סגור.

<אייל לב ארי: ממדי רצפת המעלון יהיו 140X110 סנטימטרים לפחות.

<אייל לב ארי: הפתח יהיה בדופן הקצרה של המעלון ורוחב המעבר החופשי בו הוא שמונים סנטימטרים לפחות.

<אייל לב ארי: הוראות ת"י 1918 חלק 3.1 בסעיף הדן במעלונים (2.10).

<אייל לב ארי: על אף האמור בפרט 8.60(3) לתקנות התכנון, במקום שלא ניתן להתקין מעלית והוצא פטור לפי תקנה ___ (צריך להשלים), יכול שיותקן מעלון אנכי במקום שהפרש הגובה בין משטחי רצפה צמודים הוא עד 400 סנטימטרים לפי הוראות פרט משנה (ב).

<אייל לב ארי: 7א.

<אייל לב ארי: מעלון משופע במעלון משופע קיים בבית חולים קיים יתקיימו הוראות תקנות הנגישות לבניין ציבורי קיים, הטבלה בסעיף 2 בתוספת הראשונה, טור ג' שלצד פרט משנה 10 בטבלה.

<אייל לב ארי: ככל האפשר יוחלף המעלון המשופע בכבש, מעלון אנכי או מעלית.

<אייל לב ארי: לא ניתן להתקין מעלון אנכי והוצא פטור לפי סעיף ___ (יש להשלים), יותקן מעלון משופע באישור הממונה מטעם משרד הבריאות לפי הוראות אלה: יתקיימו בו דרישות ת"י 2252 חלק 2 החלות על מעלונים בבניינים שיש בהם גישה לציבור.

<אייל לב ארי: מעלון משופע ואבזריו במצב סגור, לרבות המסילה לא ייחשבו כגורעים מרוחב המדרגות המזערי הנדרש.

<אייל לב ארי: כושר ההרמה של המעלון לא יפחת מ-350 קילוגרם.

<אייל לב ארי: על המעלון מצוין באופן בולט לעין, בשלט לפי סעיף 2.2.3 בת"י 1918 חלק 4, העומס המרבי על מעלון כאמור.

<אייל לב ארי: ממדי משטח ההרמה יהיו ____ סנטימטרים אורך ו-_____ סנטימטרים רוחב לפחות.

<אייל לב ארי: הממדים ייקבעו בהמשך.

<ישראל אבן זהב: 120 על שמונים לפחות.

<ישראל אבן זהב: זה המינימום.

<אייל לב ארי: אני אסיים את הקראת הסעיף.

<אייל לב ארי: למעלון מושב מתקפל שמאפשר למשתמש לשבת בו.

<אייל לב ארי: המעלון זמין ותקין בכל עת שבית החולים הקיים פתוח לציבור.

<שמואל חיימוביץ': שאלה ליהודה.

<שמואל חיימוביץ': אנחנו יודעים שכרגע יש הליך מסוים שמתבצע במכון התקנים ובמשרד הכלכלה לגבי מעלונים אנכיים.

<שמואל חיימוביץ': במכון התקנים העבירו ופרסמו פיצול של התקן של 2252 כך שחלק ממנו יועבר להיות תקן כמו של מעליות, אם המעלון מותקן בתוך פיר סגור, והוא נקרא אחרת.

<שמואל חיימוביץ': הוא כאילו משויך לתקנים של המעליות.

<שמואל חיימוביץ': בינתיים משרד הכלכלה לא אישר את התקן הזה ולכן הוא לא רשמי.

<שמואל חיימוביץ': אנחנו כרגע באיזשהו סיבוך ואנחנו צריכים לדעת מה יקרה בהתקדם התקנות האלה.

<שמואל חיימוביץ': דבר שני.

<שמואל חיימוביץ': אנחנו צריכים להבטיח שאם יפעלו במקום מסוים ויתקינו מעלון אנכי, הוא יעמוד בדרישות של פיר סגור עם דלתות פתיחה אוטומטית, עם לחיצה לא רצופה, דומה כמה שיותר למעלית וזה כאשר הפרש הגובה הוא מעל גובה מסוים.

אילן גילאון: כשזה לא בתוך פיר.

<שמואל חיימוביץ': לא.

<שמואל חיימוביץ': מה שלא בתוך פיר, נשאר כ-2252, חלק 1 ואין לי בעיה.

<יהודה מירון: כרגע הנוסח מתייחס למצב הזה ולמעשה עושה הפרדה בין מעלון שהותקן שלא בתוך פיר והוא פונה לתקן הישן הרשמי.

<יהודה מירון: לגבי מעלון שהותקן בפיר, יש את התקן החדש.

<שמואל חיימוביץ': החדש מאפשר עם דלתות ובלי דלתות וכל מיני דברים.

<שמואל חיימוביץ': אני אומר שחד משמעית חייב במקום שהוא בריאות, מקום שהוא בגלל נגישות, שיהיה כמה שיותר דומה למעלית, לחיצה לא רצופה.

<יהודה מירון: אילן, ברשותך, יש לי בקשה והצעה גם לגבי הערות נוספות שיהיו לישראל בהמשך.

<יהודה מירון: הנקודה הזאת של מעלון אנכי ומשופע, נעשה על זה עוד בדיקה.

אילן גילאון: בסדר גמור.

<שמואל חיימוביץ': עוד דבר אחד.

<שמואל חיימוביץ': אני לא יודע אם כאן זה המקום, אבל לאור מה שאנחנו קוראים כאן, אני מציע שנוסיף בתקנה שמשרד הבריאות יעשה קומפילציה של התקנות.

<אורלי בוני: יש דברים שכבר בוצעו והם בוצעו לפי התקן הישראלי בתוך בתי החולים.

<שמואל חיימוביץ': אנחנו מדברים על חדשים.

<אורלי בוני: נכון לעכשיו, חדשים, בוצעו.

<אורלי בוני: אני רוצה לומר שמערכת הבריאות עובדת נון סטופ.

<אורלי בוני: היא כבר מבצעת ומתקינה ויש מעלונים חדשים שאישרנו אפילו תקציב לבנות אותם ובונים אותם נכון להיום לפי התקן.

<אורלי בוני: אין לנו דרך אחרת להפנות אותם.

<שמואל חיימוביץ': כרכזת הנגישות, את מוודאת שזה יענה על הצרכים, לחיצה לא רצופה, ואם כך, זה ממילא מביא לעניין הזה של הדלתות הכפולות.

<חיה יוסף: מה קורה לגבי יציאה במצב של חירום כאשר יש דלתות ויש יציאה ממבנה רב מדרגות?

<חיה יוסף: מה קורה כאשר יש יציאה ממרפאות או ממבנה בזמן חירום ויש רק מדרגות ואין שום דרך נגישה לאנשים בכיסאות גלגלים או במיטות.

<יהודה מירון: אני רוצה להסביר.

<יהודה מירון: במסגרת תקנות נגישות השירות שכבר אושרו, יש פרק שעוסק בנוהל חירום ופינוי מבניינים של אנשים עם מוגבלות.

<יהודה מירון: אנחנו, כאשר נגיע לנושא השירות, נצטרך להתייחס גם לזה.

<שמואל חיימוביץ': לא שמעתי תגובה להצעה שלי על הקומפילציה.

אילן גילאון: מה תגובתך?

אילן גילאון: אמרת שיש תגובה.

<אורלי בוני: מאוד קשה לתקן את התקן הישראלי דרך התקנות של הבריאות.

<אורלי בוני: זאת אומרת, לעשות תיקונים מחמירים כאשר המהנדסים שלנו עובדים על פי תקנות תקן ישראלי.

<אורלי בוני: לשנות את התקן הישראלי בגלל שהוא לא אושר שם, להכניס אותו לכאן, יש לנו קצת בעיה עם הדבר הזה.

<שמואל חיימוביץ': הוא אמר שתבדקו.

<אורלי בוני: אמרנו שנבדוק, אבל צריך להבין שיש לנו קצת בעיה, כאשר מתקנים דברים שלא מצליחים לתקן במקום אחר, לתקן אותם בתוך התקנות של הבריאות.

אילן גילאון: הוא אמר שהוא יבדוק.

אילן גילאון: קיבלת תשובה.

אילן גילאון: שמוליק, אנחנו לא יודעים מה זה קומפילציה.

<שמואל חיימוביץ': קומפילציה, זה מצב שאתה מצביע על סעיף בתוך התקנות והוא אומר לך מה הסעיף הזה אומר.

<שמואל חיימוביץ': זה בדיוק מה שידגיש את התקנות האלה.

<קריאה: את זה צריך לעשות לכל התקנות.

<שמואל חיימוביץ': נכון.

<קריאה: לכל החוקים בכנסת.

<קריאה: גם לחוק תכנון ובנייה צריך לעשות את זה.

<יהודה מירון: הנציבות כבר עשתה דבר כזה.

<אייל לב ארי: דרך אחרת בדרך המשמשת את הציבור בבית חולים קיים, לרבות בדרך שנדרשה להיות נגישה לפי תקנות אלה אך הוצא לגביה פטור מנגישות לפי תקנות אלה.

<אייל לב ארי: התקיימו הוראות תקנות הנגישות לבניין ציבורי קיים, פסקה (א)(2) בטור ג' שלצד פרט משנה (5) והוראות טור ג' שלצד פרט מנה (15) בטבלה שבפרט 2 בתוספת הראשונה.

<אייל לב ארי: התמצאות והכוונה בבית חולים קיים יתקיימו הוראות תקנות הנגישות לבניין קיים, הטבלה שבסעיף 2 בתוספת הראשונה, טור ג' שלצד פרט משנה (16) (להלן – פרט משנה (16) בתקנות בניין קיים), כמפורט להלן: בבית חולים קיים שבשטחו מצויים שני בניינים קיימים לפחות שניתן בהם שירות בריאות (להלן – מתחם), יחולו הוראות פסקה (ד) בפרט משנה (16).

<אייל לב ארי: בבית חולים קיים שאינו מתחם, יחולו הוראות פסקאות (ב) עד (ג) בפרט משנה (16).

<אייל לב ארי: על אף האמור בפרט משנה (16) האמור, על סימן אזהרה, סימן מוביל לטיפוסיו השונים, סימן בקצה שלח מדרגה, ניגוד חזותי וניגוד מישושי, או סימן מאתר שבוצעו לאחר יום התחילה, יחולו הוראות ת"י 1918 חלק 6 ואפשר שבשטחי פנים של בניין יותקן סימן מוביל מטיפוס 1.

<אייל לב ארי: בקו מגע בין שביל למדרכה לאורך כביש קיים סימן מוביל שתחילתו בקו המגע בין שביל למדרכה והסימן המוביל יקושר ברציפות לסימן מאתר לרוחב מדרכה כאמור.

<אייל לב ארי: הייתה זו מדרכה ציבורית שבאחריות רשות מקומית, יפנה בית החולים לרשות המקומית, לא יאוחר מ-___ מיום התחילה (צריך להשלים) בבקשה כי תתיר לו להתקין סימן מאתר במדרכה הציבורית.

<אייל לב ארי: נתקבל אישור כאמור, יתקין בית החולים את הסימן המאתר.

<אייל לב ארי: סימן אזהרה בחלק דרך מוגבה מסביבתו בחלק דרך המשמש את הציבור בשטחי חוץ או פנים, המוגבה מן הסביבה צמודה אליו ב-5 סנטימטרים לפחות, ואין בו אמצעי הגנה מפני מעידה, יתקיימו הוראות בניין ציבורי קיים, הטבלה בפרט 2 שבתוספת הראשונה, טור ג' שלצד פרט משנה (20).

<אייל לב ארי: סימון דלתות מחיצות וקירות שקופים דלתות, מחיצות וקירות שקופים יסומנו לפי הוראות ת"י 1918 חלק 4.

<אייל לב ארי: בתי אחיזה בתוך בניין במסדרונות במחלקות אשפוז, שמשמשים את המטופלים, יימצאו בתי אחיזה רציפים משני צדי המעברים בגובה 85 עד 95 סנטימטרים מהרצפה, למעט אם הדבר אינו ניתן לביצוע מסיבות הנדסיות כגון בשל קיומם של פתחים, חלונות, ארונות או רכיבי בניין אחרים ויתקיימו הוראות תקנות הנגישות לבניין ציבורי קיים, הטבלה בסעיף 2 בתוספת הראשונה, טור ג' שלצד פרט משנה 13 בטבלה.

<אייל לב ארי: לא קיים בית אחיזה כאמור, יותקן בית אחיזה לפי הוראות ת"י 1918 חלק 3.1, סעיף 2.5.7 הדן בבתי אחיזה בכבש והוא יהיה בניגוד חזותי לקירות.

<אייל לב ארי: נוסף על האמור ב-(א), בבניין שהשירות העיקרי הניתן בו הוא שירות בריאות לילדים, יימצא בית אחיזה שני נמוך יותר לפי פרט 3(ג).

<אייל לב ארי: דלתות בדרך נגישה בדלתות ובשערים בדרך נגישה יתקיימו הוראות תקנות הנגישות לבניין ציבורי קיים, הטבלה בסעיף 2 בתוספת הראשונה, טור ג' שלצד פרט משנה (14), ובכפוף לאמור בתקנות אלה לגבי רוחב המעבר החופשי בפתח.

<אייל לב ארי: במחלקות אשפוז בבית חולים כלי, בכניסה למחלקה שאינה מבוקרת כניסה, תותקן דלת לפתיחה אוטומטית או באמצעות כפתור בניגוד חזותי לסביבתו.

<אייל לב ארי: 13א.

<אייל לב ארי: דלתות – הוראות נוספות בדלתות ושערים בבית חולים קיים שהציבור עושה בהם שימוש: יתקיימו הוראות סעיף 8.76(ב) בתקנות התכנון לגבי דלת מסתובבת בלבד.

<אייל לב ארי: דלתות שמשמשות את הציבור – כנף הדלת או מזוזותיה יובחנו בניגוד חזותי מסביבתן.

<ראובן בר-און: שאלה.

<ראובן בר-און: אני חוזר לאותו ל-8.76.

<ראובן בר-און: זה אותו מספר שהיה קודם?

<יהודה מירון: כן.

<ראובן בר-און: שם פתחת את זה וכאן אתה מחריג.

<ראובן בר-און: שלא יברחו לך משם.

<ראובן בר-און: קודם אמרת באחד הסעיפים הראשונים, הפנית ל-8.76 ואמרת תעשו לפי 8.76.

<ראובן בר-און: כאן אתה גם מתייחס ל-8.76 אבל אתה אומר כניסה מבוקרת.

<גבריאלה עילם: דלת מסתובבת.

<ראובן בר-און: בסדר, אבל הוא מחריג כאן דלתות.

<יהודה מירון: מבוקרות כניסה.

<יהודה מירון: הסעיף הזה, 8.76, הוא סעיף שאומר שלפני דלת מבוקרת כניסה או דלת מסתובבת, אותו סביבון, תהיה איזושהי התרעה קולית או משטח אזהרה לרצפה כדי שאדם עם מוגבלות ראייה לא ייפגע.

<יהודה מירון: מה שסוכם כאן זה שנחיל את הסעיף הזה ונגביל אותו אך ורק לדלתות מסתובבות ורק שם יהיו אותם אמצעי אזהרה ולא במקומות ברי כניסה.

<ראובן בר-און: אבל ההמשך.

<ראובן בר-און: קודם, בסעיף הקודם שדיברנו על 8.76, שם פתחת.

<ראובן בר-און: שם לא החרגת.

<יהודה מירון: אני אבדוק.

<ראובן בר-און: תבדוק ותחריג גם שם.

<קריאה: שם אולי היה נושא אחר.

<יהודה מירון: אני אבדוק את זה.

אילן גילאון: תבדוק את זה.

<מירב גת: שאלת הבנה.

<מירב גת: בסעיף 2, דלתות שמשמשות את הציבור, כנף הדלת או מזוזותיה יובחנו בניגוד חזותי.

<מירב גת: כנף הדלת חייבת להיות בניגוד חזותי.

<מירב גת: זה לא זה או זה.

<שמואל חיימוביץ': למה לא?

<מירב גת: אם אני רוצה שאדם לקוי ראייה יראה את הדלת, אני צריכה שיהיה לי צבע ניגודי.

<מירב גת: למה אני אומרת כנף הדלת או המזוזות?

<מירב גת: אני יכולה להגיע למקום שרק המזוזות יהיו בצבע ניגודי.

<עדי מרלה: שאלה שכבר שאלתי לפני מספר ימים ואני רוצה הבהרה כי זה לא נכנס לכאן.

<עדי מרלה: לגבי כפתורים לפתיחה אוטומטית.

<ישראל אבן זהב: לחצים.

<ישראל אבן זהב: לא כפתורים.

<יהודה מירון: אייל קרא בסעיף 13, שם יש פסקה שנייה.

<יהודה מירון: בעקבות ההערה שלך נוספה הפסקה השנייה שלא הייתה קודם לכן.

<עו"ד עדי מרלה: זה היה קודם.

<יהודה מירון: לא.

<יהודה מירון: הפסקה לא הייתה.

<יהודה מירון: זה הוסף בעקבות ההערה שלך שבמחלקות אשפוז בכניסה למחלקה שאינה מבוקרת כניסה, תותקן דלת לפתיחה אוטומטית.

<יהודה מירון: זה לא היה.

<יהודה מירון: תסתכלי בנוסח הראשון שהופץ.

<יהודה מירון: זה לא היה וזה הוסף.

<אורלי בוני: זה לא כפתור.

<אייל לב ארי: זה לחצן.

<אייל לב ארי: פתח בדרך נגישה רוחב המעבר החופשי בדרך נגישה במקומות אלה לא יפחת מתשעים סנטימטרים: פתח אגף או חדר שמצויים בו אמצעי טיפול של רפואה דחופה.

<אייל לב ארי: פתח יחידת אשפוז מיוחדת.

<אייל לב ארי: פתח חדר אוכל או חדר יום.

<אייל לב ארי: חדר בדיקה וטיפול נגיש.

<אייל לב ארי: רוחב המעבר החופשי בפתח של בית שימוש, מקלחת ומלתחה נגישים, לא יפחת משמונים סנטימטרים.

<אייל לב ארי: בפתח אחר בדרך נגישה אינו נזכר בפסקאות (א) ו-(ב) - 75 סנטימטרים לפחות.

<אייל לב ארי: על אף האמור בפסקה (א), ביחידת אשפוז מיוחדת ששופצה לאחר יום התחילה, יהיה הרוחב החופשי בכל הפתחים בדרך נגישה, לרבות של בית שימוש נגיש ושל מקלחת נגישה, תשעים סנטימטרים לפחות.

<אייל לב ארי: מדרגות בשטחי חוץ ופנים של בניין במדרגות בשטחי חוץ ושטחי פנים של בניין יתקיימו הוראות תקנות הנגישות לבניין קיים.

<אייל לב ארי: הטבלה בפרט 2 בתוספת הראשונה, פסקה (א)(1) בטור ג' שלצד פרט משנה (12).

<אייל לב ארי: ובלבד שלגבי כמות בתי האחיזה ומיקומם אדם עם מוגבלות יוכל לאחוז בבית אחיזה לפי בחירתו ביד ימין או ביד שמאל.

<אייל לב ארי: על אף האמור, מורשה נגישות שירות רשאי לאשר כי במקום הסעיף האמור יחולו הוראות תקנות הנגישות לבניין קיים, הטבלה בפרט 2 בתוספת הראשונה, פסקה (א)(2) בטור ג' שלצד פרט משנה (12), אם השימוש בחדר מדרגות מסוים על ידי הציבור מצומצם.

<אייל לב ארי: בסימן אזהרה ובפס בניגוד חזותי בקצה שלח מדרגה שהותקנו לאחר יום התחילה יתקיימו הוראות ת"י 1918 חלק 6.

<אייל לב ארי: 15א.

<אייל לב ארי: בית אחיזה נוסף בכבש בבניין שעיקר ייעודו ליתן שירות בריאות לילדים יימצא בכבש בית אחיזה נוסף בגובה 68 עד 76 סנטימטרים ויתקיימו הוראות תקנות הנגישות לבניין ציבורי קיים, הטבלה בסעיף 2 בתוספת הראשונה, טור ג' שלצד פרט משנה 13 בטבלה.

<אייל לב ארי: לא קיים בית אחיזה כאמור, יותקן בית אחיזה בגובה 70 עד 75 סנטימטרים ויתקיימו הוראות ת"י 1918 חלק 3.1 סעיף 2.5.7 הדן בבתי אחיזה בכבש.

<אייל לב ארי: לא צריך לעשות כאן התאמה כמו קודם עם הכבש השני והפניה אחר כך לתקן?

<יהודה מירון: נבדוק.

<אייל לב ארי: מדרגות נעות ומסועי לכת על מדרגות נעות ומסועי לכת יחול פרט 8.131 לתקנות התכנון.

<אייל לב ארי: דרך נגישה אל במה ומשטח מוגבה בדרך נגישה אל במה ומשטח מוגבה יתקיימו הוראות תקנות הנגישות לבניין קיים, הטבלה בסעיף 2 בתוספת הראשונה, טור ג' שלצד פרט משנה (18).

<אייל לב ארי: בית שימוש נגיש מרחק ההליכה מכל נקודה בקומה שיש בה בית שימוש לשימוש הציבור, לבית שימוש נגיש, באותה קומה, לא יעלה על 75 מטר.

<אייל לב ארי: לא קיים בית שימוש לציבור בקומה מסוימת שניתן בה שירות בריאות, לא יעלה המרחק האופקי לבית שימוש נגיש מכל נקודה בקומה כאמור, לבית שימוש נגיש בקומה אחרת, על שישים מטרים.

<אייל לב ארי: בית שימוש נגיש כאמור בפסקה (א) ישמש את שני המינים או לחילופין יימצא בית שימוש נגיש אחד לפחות לנשים ובית שימוש נגיש אחד לפחות לגברים.

<אייל לב ארי: בית שימוש שהיה קיים ערב יום התחילה ואמור להיות נגיש – אפשר שיתקיימו בו הוראות תקנות הנגישות לבניין ציבורי קיים, הטבלה בפרט 2 בתוספת הראשונה, טור ג' לצד פרט משנה (21), פסקאות (ד) עד (יב).

<שמואל חיימוביץ': בבית חולים, אני לא חושב שאפשר לקבל את המתכונת שהייתה פעם של חלק ח'.

<שמואל חיימוביץ': יש שם אנשים שמגיעים עם כיסאות גדולים, יש חריגות, יש רגליים ישרות.

<שמואל חיימוביץ': אני לא בטוח שאפשר לקבל את זה.

<יהודה מירון: סיכמנו ביחד.

<אורלי בוני: אנחנו מדברים על בית חולים קיים.

<אורלי בוני: צריך לקחת בחשבון שבית חולים קיים, כדי ליצור את השירותים הגדולים, צריך את המקרקעין ולא תמיד זה קיים.

<אורלי בוני: צריך לבטל חדר טיפולים בשביל זה.

<שמואל חיימוביץ': זה המצב הכי טוב לעומת כל בניין אחר שצריך להנגיש את עצמו.

<אורלי בוני: נכון.

אילן גילאון: שמוליק, מה אתה מציע?

<יהודה מירון: הוא עוד לא יודע.

<מירב גת: זה נושא עליו דיברתי עם יהודה.

<מירב גת: יש בעיה עם הקטע של השירותים הנגישים בבתי החולים הקיימים.

<מירב גת: אנחנו גם ראינו אצלנו בהנגשה שלנו.

<מירב גת: יש בעיה כי התקנות הרי מתייחסות לבן אדם שמגיע והוא עושה העברות לבד.

<מירב גת: ברוב המקומות האלה יש מלווה או מישהו שעוזר לו ואין לו מקום לעזור.

<מירב גת: הוא לא יכול להיכנס.

<מירב גת: הוא נתקע בכיור.

<מירב גת: זה משהו שלדעתי צריך לקחת בחשבון בבתי חולים ועם כל הצעד שבדבר, יתכן שתצטרכו להוריד חדרים.

<אורלי בוני: יתכן גם שצריך להוריד שירותים.

<אורלי בוני: צריך לקחת את זה בחשבון כשאנחנו מדברים.

<אורלי בוני: אנחנו מדברים על בתי חולים קיימים.

<מירב גת: עדיין.

<מירב גת: לא יכול להיות מצב שאדם מגיע לבית חולים ואין לו את היכולת להשתמש בבית שימוש.

<מירב גת: תורידו חדר טיפולים אחד.

אילן גילאון: לא.

אילן גילאון: יכול להיות שתורידו שירותים.

אילן גילאון: יהיו פחות שירותים אבל יהיו נגישים.

אילן גילאון: או שתורידו כיורים.

<מירב גת: זה משהו שהוא בלתי אפשרי.

<מירב גת: אנחנו ראינו את זה.

אילן גילאון: תבדקו מה אתם יכולים לעשות בנושא הזה.

אילן גילאון: תחשבו.

<מירב גת: לא אכפת לי ללכת יחד עם יהודה כדי לראות את זה.

אילן גילאון: שמוליק, אתה מדבר על 1.10 מטר?

<שמואל חיימוביץ': מה שהיום כתוב, כתוב לפחות מטר וחצי עד שניים.

<שמואל חיימוביץ': לא דיברתי על שני מטרים.

<אבי תורג'מן: אחד בכל מקרה יש.

<אבי תורג'מן: אתה מדבר על סעיף (ד), לא?

<יהודה מירון: כן.

<יהודה מירון: מירב העירה הערה כללית, אבל אבי צודק שזה בסעיף (ד) מקבל איזושהי תשובה.

<אורלי בוני: אנחנו כן הוספנו.

<אורלי בוני: במידה ומוסיפים, ברור שאנחנו רוצים לבנות אותו גדול יותר.

<אורלי בוני: השאלה אם כל בתי השימוש שנמצאים היום בבתי חולים, צריכים להרוס אותם ולבנות אותם מחדש כי הם לא בנויים לפי התקן החדש.

<אורלי בוני: זה אומר שכל השירותים שקיימים בבתי החולים לציבור, צריכים להרוס ולבנות שוב כי ם רוצים שהם יהיו יותר גדולים.

<אורלי בוני: יש היום בתי שימוש לציבור בבתי החולים.

אילן גילאון: כל בתי השימוש הם לפי התקן הזה?

<אורלי בוני: לפי התקן הקודם.

<עדי מרלה: הערה לא לנושא הזה.

<עדי מרלה: שאלה.

<עדי מרלה: אם אפשר להוסיף איזשהו סעיף שמדבר על כך שבתי השימוש יהיו פתוחים וזמינים ולא ישמשו לאחסון ואפסון דברים כמו שאנחנו מכירים.

<עדי מרלה: אם אפשר להכניס לחצן מצוקה.

אילן גילאון: את זה מכניסים בחוק?

אילן גילאון: את משפטנית.

<עדי מרלה: שיהיה לחצן מצוקה בשירותים.

<עדי מרלה: זה דבר שהוא מאוד חשוב ומהותי.

אילן גילאון: זה יכול להיות.

<אבי תורג'מן: בדיונים המקדימים אמרנו שזה לא הוגן.

<אבי תורג'מן: היו כמה תיקונים שהכנסנו.

<אבי תורג'מן: אם בניתי בניין על פי החוק והחוק בנושא נגישות כבר נמצא משנת 1872 בחוק תכנון ובנייה, ושירותים נגישים כבר קיימים.

<אבי תורג'מן: אם בניתי לפי החוק, זה לא הוגן לבוא ולבקש.

<אבי תורג'מן: אם אני בונה ומשפץ, אין לי בעיה לעשות את זה כמו שצריך, אבל זה בניין קיים.

<אבי תורג'מן: אם לא בניתי לפי החוק, זה משהו אחר ולא מגיע לי כלום.

אילן גילאון: הגרייס הזה נמצא ולא רק בחוק הזה.

<קריאה: עדיין אתה צריך לתת שירות מסוים לאנשים ואם בן אדם צריך מישהו שיעזור לו לעבור כי הוא צריך ללכת לשירותים והוא מחכה לבדיקה.

אילן גילאון: הבעיה ברורה אבל אנחנו הרי הסכמנו על זה לא רק בתחום הבריאות אלא בכל התחומים.

<שמואל חיימוביץ': אנחנו מחמירים בבריאות.

אילן גילאון: יהודה אמר שהוא בודק את זה.

<אבי תורג'מן: גם כך אנחנו משפצים כל הזמן.

<אבי תורג'מן: אורך החיים של מקום קיים הוא די קצר.

<אבי תורג'מן: ברגע שמשפצים, אנחנו בכל מקרה עושים הכול לפי התקנות החדשות.

אילן גילאון: בסדר.

<אייל לב ארי: על אף האמור בפסקה (ג), בבניין שניתן בו שירות בריאות בבית חולים קיים, ומתקינים בו בית שימוש נגיש לאחר יום התחילה, יהיה בבניין לאחר התקנה כאמור, בית שימוש נגיש אחד לפחות מטיפוס 2 לפי ת"י 1918 חלק 3.1 סעיף 2.11.4 שישמש את שני המינים.

<אייל לב ארי: לא ניתן היה להתקין בית שימוש נגיש מטיפוס 2 עקב פטור שהוצא לפי תקנה ____, יותקן בבניין בית שימוש נגיש מטיפוס 1 לפי ת"י 1918 חלק 3.1 סעיף 2.11.4.

<אייל לב ארי: בית שימוש נגיש שתקנה זו דנה בו, לא יימנה עם בתי השימוש הנגישים שמשרתים את יחידות האשפוז.

<אייל לב ארי: משתנות במדור שירותים שבו נמצאות משתנות, יתקיימו במשתנה אחת לפחות דרישות ת"י 1918 חלק 3.1 סעיף 2.11.8 וכל המשתנות יובחנו בניגוד חזותי לסביבתן.

<קריאה: אין בכלל משתנות.

אילן גילאון: לא משנה.

<אייל לב ארי: עמדות הלבשה נגישה בחדר טיפולים ובדיקה נגיש שנדרשת בו פשיטת בגדים לצורך הטיפול, תהיה עמדת הלבשה נגישה בצמוד אליו או בתוכו.

<אייל לב ארי: הייתה העמדה בצמוד לחדר האמור, יהיה המעבר מעמדת ההלבשה לחדר בפרטיות.

<ישראל אבן זהב: כולל מתלים, קולבים וכל מה שיש שם שיהיה נגיש.

אילן גילאון: זה לא עברית פשיטת בגדים.

אילן גילאון: מצד אחד כותבים לי מזוזות ומצד שני לא יודעים עברית?

<אייל לב ארי: עמדת הלבשה שהייתה קיימת ערב יום התחילה, תימצא בחלל שניתן להשיג בו פרטיות באמצעות מחיצות קשיחות או וילון, ותכלול ספסל יציב שפניו בגובה 45 עד 50 סנטימטרים מפני הרצפה.

<אייל לב ארי: לצד האורך של הספסל מצוי שטח פנוי לפי ת"י 1918 חלק 1 סעיף 2.7.4.

<אייל לב ארי: לפחות על אחד הקירות שלצדי הספסל, ימצא מאחז יד קבוע לפי ת"h 1918 חלק 3.2 סעיף 2.1.3(ה).

<אייל לב ארי: לעניין זה, "ספסל" – ספסל לפי הוראות ת"י 1918 חלק 3.2 סעיף 2.1.2 הדן בחלל הכללי של המלתחה או מיטה.

<שמואל חיימוביץ': אני מציע כאן תיקון קטן שישפר את העניין.

<שמואל חיימוביץ': אפשר שעמדת הלבשה שהייתה קיימת ערב יום התחילה וכולי.

<שמואל חיימוביץ': לא לחייב.

אילן גילאון: בסדר.

<אייל לב ארי: אם נדרשת התקנת עמדת הלבשה נגישה, תותקן לפי הוראות ת"י 1918 חלק 3.2 סעיף 2.1 הדן במלתחות נגישות.

<אייל לב ארי: מקלחות בחלק בניין שבו מקלחות לשימוש הציבור תימצא מקלחת נגישה אחת לפחות.

<שמואל חיימוביץ': מה הכוונה כאן לציבור?

<שמואל חיימוביץ': מי הוא הציבור?

<שמואל חיימוביץ': המאושפזים?

<יהודה מירון: לא.

<אורלי בוני: כמו בבריכות טיפוליות ודברים כאלה.

<אורלי בוני: לא קשור ליחידות אשפוז.

<אייל לב ארי: המקלחת תימצא בתא משולב עם בית שימוש ומלתחה נגישים, או כחלל עצמאי.

<אייל לב ארי: במקלחת שקיימת ערב יום התחילה ושאמורה להיות נגישה יתקיימו הוראות תקנות בניין קיים, הטבלה שבסעיף 2 בתוספת הראשונה, טור ג' שלצד פרט משנה (24).

<אייל לב ארי: תאורה בתיאור בבניינים בבית חולים קיים שניתן בהם שירות בריאות, יתקיימו הוראות תקנות בניין קיים, הטבלה שבסעיף 2 בתוספת הראשונה, טור ג' שלצד פרט משנה (15).

<אייל לב ארי: חדר אשפוז מיוחד במחלקה שמצויים בה חדרי אשפוז יהיו גם חדרי אשפוז מיוחדים המותאמים לאנשים עם מוגבלות בשיעור של 10 אחוזים לפחות מסך כל חדרי האשפוז במחלקה ולא פחות מאחד.

<ישראל אבן זהב: עשרה אחוזים מוגבלות של האנשים או עשרה אחוזים מהחדרים?

<אורלי בוני: מהחדרים.

<אייל לב ארי: ביחידת אשפוז מיוחדת קיימת, יתקיימו הוראות תקנות בניין קיים, הטבלה שבסעיף 2 בתוספת הראשונה, טור ג' שלצד פרט משנה (3), פסקאות (ב)(3) עד (12), ובמקום "130 סנטימטרים" בפסקה (6) יבוא "150 סנטימטרים".

<אייל לב ארי: במקלחת שבחדר אשפוז מיוחד אפשר שבמקום כיסא מקובע מתקפל יהיה אמצעי ישיבה יציב אחר שיורה בית החולים.

<אייל לב ארי: על אף האמור ב-(ב) - במקרה שהמקלחת ובית השימוש שמשרתים את חדר האשפוז צמודים אליו אך הכניסה אליהם נפרדת מהכניסה לחדר האשפוז, המעבר מחדר האשפוז למקלחת ולשירותים יהיה בפרטיות.

<אייל לב ארי: במחלקה בה בתי השימוש או המקלחות אינן חלק מחדרי האשפוז ואינם צמודים אליהם, אפשר שיימצא תא משולב שמשרת את יחידת האשפוז, ובו בית שימוש נגיש, מלתחה נגישה ומקלחת נגישה.

<אייל לב ארי: בית שימוש ומקלחת שמשרתים חדר אשפוז שאינו מיוחד בבית שימוש שמשרת חדר אשפוז שאינו חדר אשפוז מיוחד, ימצא מאחז יד קבוע בצורת L מצדה האחד של האסלה, שיתקיימו בו הוראות אלה: הוראות סעיף 2.11.6.3 בת"י 1918 חלק 3.1.

<אייל לב ארי: פניו העליונים יהיו בגובה 18 סנטימטרים עד 24 סנטימטרים מפני מושב האסלה.

<אייל לב ארי: מקום המפגש בין המוט האנכי לאופקי יימצא במרחק 20-25 סנטימטרים מעבר לקצה הקדמי של מושב האסלה.

<אבי תורג'מן: למה זה צריך להיות כאן?

<יהודה מירון: זה סעיף שעוסק בקיים.

<יהודה מירון: אין לנו בתקנים התעסקות בנושא הספציפי הזה שאתה בא ומוסיף.

<אבי תורג'מן: אבל עכשיו אתה מכליל ולכל חדרי האשפוז אני חייב לעשות מאחז יד.

<אבי תורג'מן: למה?

<אבי תורג'מן: אנחנו עושים הנחיות תכנון לבתי חולים?

<אבי תורג'מן: אלה הנחיות לנגישות.

<אבי תורג'מן: אם יש חדר נגיש, זה הכול.

אילן גילאון: אין שאלות ואין תשובות.

אילן גילאון: אבי, אתה לוקח על עצמך לקחת מה שהוא אומר לך, תבדוק ותן לי תשובה אחר כך.

אילן גילאון: אני מסיים את הישיבה.

<קריאה: אין התייחסות למיטות רחצה.

אילן גילאון: גם זה לתשומת לבכם.

אילן גילאון: מיטות רחצה ולשאלה למה אתה צריך את זה בכל המקומות.

<אייל לב ארי: במקלחת שמשרתת חדר אשפוז שאינו חדר אשפוז מיוחד, יימצא מאחז יד אנכי ומאחז יד אופקי, קבועים, היוצרים יחדיו צורה של L, שתסייע לאדם עם מוגבלות המתקלח במקלחת.

<אייל לב ארי: אורכם של מאחזי היד שישים עד שמונים סנטימטרים וקוטרם 30-40 מילימטרים.

<אייל לב ארי: גובה קצהו של מאחז היד האנכי יהיה שבעים עד שמונים סנטימטרים מעל הרצפה וגובה מאחז היד האופקי בגובה שבין שבעים לשמונים סנטימטרים מהרצפה.

<אייל לב ארי: אמצעי הפעלה באמצעי הפעלה לשימוש הציבור יתקיימו הוראות תקנות הנגישות לבניין קיים, הטבלה בפרט 2 בתוספת הראשונה, פרט משנה (27).

<אייל לב ארי: תחנות תחבורה ציבורית בתחנות תחבורה ציבורית בתחום בית חולים, לרבות בשירות הסעות פנימי בבית חולים, יתקיימו הוראות תקנות שוויון זכויות לאנשים עם מוגבלות (הסדרת נגישות לשירותי תחבורה ציבורית), התשס"ג-2003.

אילן גילאון: תודה רבה.

אילן גילאון: נשאר לכם לבדוק את נושא המיטות ומה שדיברנו קודם.

אילן גילאון: אני מאוד מאוד מודה לכם.

<שמואל חיימוביץ': אני רוצה לשאול את המשפטנים שאלה.

אילן גילאון: יש לך עשרים שניות, שאלה ותשובה.

<שמואל חיימוביץ': כתוב כאן יותקנו הוראות תקנות שוויון לאנשים עם מוגבלות להסדרת שירותים לתחבורה ציבורית.

<שמואל חיימוביץ': האם הכוונה היא גם ההוראה שאומרת שזה חל רק על אוטובוסים בקווים עירוניים?

<יהודה מירון: לא.

<שמואל חיימוביץ': רק על מפרט.

אילן גילאון: תודה רבה.